Христо Смирненски
Обновлението на България

chitanka.info

Обновлението на България[0]

България за да се обнови,

необходим е мозък бистър,

затуй не давам я за сто глави

главата на един министър.

А някога е щедър Саваот

и за задача той си туря

да свърже мозъка на цял народ

на някой свой пророк в учкура.

И ето на конгрес безброй глави

творят обнова и култура,

а там, къде не трябвало, уви,

отзаран се разпрал учкура.

[0] Публикация: Българан. Седмично хумористично списание. София, г. VI, бр. 8 от [19 февруари] 1921 г., с подпис: Ведбал.

Написано по повод XVI конгрес на земеделския съюз, който се е състоял от 12 до 16 февруари 1921 г. в София. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.